recursal/SuperWikiNEXT-32B huggingface dataset:
**मध्यपुर थिमि** जिसे **थिमि** के नाम से भी जाना जाता है, नेपाल के बागमती के भक्तपुर जिले में एक नगरपालिका है। यह काठमांडू घाटी में काठमांडू, ललितपुर और भक्तपुर के बीच स्थित है। यह भक्तपुर से काठमांडू तक एक महत्वपूर्ण व्यापार मार्ग होने के कारण प्राचीनकाल से ही सांस्कृतिक और ऐतिहासिक महत्व रखता है। यह शहर ऊँची भूमि पर स्थित है और 11.47 वर्ग किलोमीटर (4.43 वर्ग मील) के क्षेत्र में फैला हुआ है और इसे नौ प्रशासनिक भागों में विभाजित किया गया है।

ऐतिहासिकता
----------

मध्यपुर थिमि से पुरातत्वविदों को यह संकेत मिलता है कि यह शहर 3000 ईसा पूर्व जितना पुराना है। मोहन पंत और शुजी फुनो नामक दो पुरातत्वविदों के एक हालिया खोज ने इस शहर के बसने की तुलना सिंधु घाटी और नेपाल के अन्य प्राचीन शहरों से की है। शहर में पायें गये ऐतिहासिक वस्तुओं का मिलान पाकिस्तान के मोहनजोदड़ो और तक्षशिला के पास खंडहर के हिस्सों नें पाये गए ऐतिहासिक वस्तुओं से बहुत करीबी तौर पर हुआ है। इसी कारण पुरातत्विक इसका समय सिंधु घाटी सभ्यता के आस-पास का मानते हैं।

व्युत्पत्ति
-----------

मध्यपुर थिमि पाटन, काठमांडू और भक्तपुर के घाटी के मध्य में स्थित है। इसकी ऐसी स्थिति के कारण मल्ल राजवंश के काल में जब घाटी के तीन राज्यों के बीच लड़ाई होती थी तो यह भक्तपुर, पाटन और काठमांडू के बीच एक बांध के रूप में कार्य करता था। कई किंवदंतियाँ "थिमि" नाम और इसके अर्थ को बताती हैं। किंवदंतियों के अनुसार थिमि के लोगों ने कई बार भक्तपुर का सफलतापूर्वक बचाव किया इसलिए भक्तपुर के राजाओं ने उन्हें "छेमी" कहा, जिसका अर्थ है "सक्षम लोग"। इस प्रकार उनके निरंतर विश्वासपूर्ण समर्थन के लिए उनकी प्रशंसा होती गई। धीरे-धीरे बस्ती का नाम "थिमि" हो गया। "मध्य" का अर्थ है केंद्र और "पुर" का अर्थ है "शहर", इसलिए मध्यपुर का अर्थ है केंद्र में स्थित शहर। शहर का सबसे पुराना ज्ञात नाम **थेमरिंग** है।

जनसंख्या
--------

2011 के नेपाल जनगणना के अनुसार यहाँ की जनसंख्या 83,036 हैं।

सन्दर्भ
-------

1. ↑  "मध्यपुर थिमि नगरपालिका | थिमि, भक्तपुरबागमती प्रदेश, नेपाल "हाम्रो कला हाम्रो संस्कृति, मध्यपुर थिमि हाम्रो सम्पति"". *www.madhyapurthimimun.gov.np* (नेपाली में). अभिगमन तिथि 21 नवम्बर 2021.
2. ↑  Mohan Pant, Shūji Funo, *Stupa and Swastika: Historical Urban Planning Principles in Nepal's Kathmandu Valley.* NUS Press, 2007 ISBN 9971693720, citing Allchin: 1980
3. ↑  Pant, Mohan; Fumo, Shjui (May 2005). "The Grid and Modular Measures in The Town Planning of Mohenjodaro and Kathmandu Valley: A Study on Modular Measures in Block and Plot Divisions in the Planning of Mohenjodaro and Sirkap (Pakistan), and Thimi (Kathmandu Valley)". *Journal of Asian Architecture and Building Engineering*. **4** (1): 51–59. डीओआइ:10.3130/jaabe.4.51. अभिगमन तिथि 18 December 2019. नामालूम प्राचल `|s2cid=` की उपेक्षा की गयी (मदद)
4. ↑  Prajapati, Subhash Ram (2005). *Destination Thimi* (1st संस्करण). Bhaktapur: Chapacho Information Centre. आई॰ऍस॰बी॰ऍन॰ 978-9994635504.
5. ↑  "Nepal Census 2001". *Nepal's Village Development Committees*. Digital Himalaya. मूल से 2008-10-12 को पुरालेखित. अभिगमन तिथि 2008-08-26.
**मणि** एक अनमोल वस्तु होती है जिसमे एक सूक्ष्म शक्ति होती है। मणि का कोई एक निश्चित आकार नहीं होता। इसको दो मुख्य तरीके से विभक्त कर सकते हैं।

- **जैविक मणि** - जो की किसीभी जीव से मिलता है। उदहारण स्वरूप : नागमणि, गजमणि, उल्लूक मणि, सुकरमणि, मोरमणि, कपिमणि आदि। जैविक मणि में उस जीव का सुक्ष्म तत्त्व होता है।

- **प्राकृतिक मणि** - ये मणि किसी जीव या जंतु से नहीं मिलता। प्रकृति में स्वतः ही प्राप्त होता है। इसका मूल स्रोत ढूँढना बहुत मुश्किल है। प्राकृतिक मणि में स्यमंतक मणि, मेघ मणि, कौस्तुभ मणि, पारस मणि आदि है।

मणि कोई हीरा, पन्ना, माणिक आदि पत्थर नहीं होती। मणि में छिपे हुए सूक्ष्म शक्ति ही उसकी पहचान है, जिसको परखना इतना सहज नहीं। मणि से सूक्ष्म शक्ति को निकाला भी जा सकता है और वापस रोपण भी किया जा सकता है।

उदाहरण
------

**जैविक मणि** में नाग मणि, गज मणि, उल्लूक मणि, सुकर मणि प्रमुख हैं।

**प्राकृतिक मणि** में स्यमंतक मणि, मेघ मणि, कौस्तुभ मणि, पारस मणि प्रमुख हैं।

मूल
---

अन्य अर्थ
---------

संबंधित शब्द
------------

### Mani

  

* 

### अन्य भारतीय भाषाओं में निकटतम शब्द
**यासमीन सूका** भारतीय मूल की दक्षिण अफ्रीकी अधिवक्ता व मानवाधिकार कार्यकर्ता हैं। वर्तमान में वे दक्षिण सूडान में मानवाधिकारों की स्थिति की निगरानी हेतु गठित संयुक्त राष्ट्र आयोग की अध्यक्ष हैं। यह आयोग 2011 में दक्षिण सूडान के अस्तित्व में आने से पहले सरकार व विद्रोहियों द्वारा किये गये कथित अत्याचारों की जांच की मांग के परिप्रेक्ष्य में बनाया गया है। साथ ही वे वर्तमान में फाउंडेशन फॉर ह्यूमन राइट्स, साउथ अफ्रीका की कार्यकारी निदेशक भी हैं। यह फाउंडेशन मानवाधिकारों व नस्लभेद विरोधी कार्यों के लिए जाना जाता है। इसके पूर्व वे सियरा लियोन के लिए बनाये गये सत्य एवं सामंजस्य आयोग व श्रीलंका में युद्ध अपराधों पर सलाह देने के लिए संयुक्त राष्ट्र द्वारा नियुक्त की जा चुकी हैं।

सन्दर्भ
-------

1. ↑  "President of Human Rights Council appoints members of monitoring mission on South Sudan" [दक्षिण सूडान में मानवाधिकारों की स्थिति की निगरानी हेतु गठित संयुक्त राष्ट्र आयोग की अध्यक्ष मनोनीत] (अंग्रेज़ी में). 14 जून 2016. मूल से 15 जून 2016 को पुरालेखित. अभिगमन तिथि 27 जून 2016.
2. ↑  पीटीआई (24 जून 2016). "Indian-origin lawyer to chair panel on human rights in South Sudan" [दक्षिण सूडान में मानव अधिकारों पर कुर्सी पैनल के लिए भारतीय मूल के वकील नियुक्त]. *डेक्कन क्रोनिकल* (अंग्रेज़ी में). मूल से 28 जून 2016 को पुरालेखित. अभिगमन तिथि 27 जून 2016.
**डॉ. यसमीन मोडसीर** (१९५३- २०१६) एक भारतीय शिक्षाविद् और वैज्ञानिक थी। वह प्रधानाचार्य थे दाथेपे कॉलेज ऑफ आर्ट्स एंड साइंस में जो संबद्ध है गोवा विश्वविद्यालय से मिरामार, गोवा मे।

जीवनी
-----

उनका जन्म उत्तर प्रदेश में हुआ और उन्होंने १९८० में अलीगढ़ मुस्लिम विश्वविद्यालय से डॉक्टरेट की डिग्री प्राप्त की और १९७५ से जूलॉजी और मत्स्य पालन में वैज्ञानिक अनुसंधान में शोध किया। वह सीनियर रिसर्च फैलोशिप और पोस्ट डॉक्टरेट फेलोशिप ऑफ काउंसिल ऑफ साइंटिफिक एंड इंडस्ट्रियल रिसर्च (सीएसआईआर) नई दिल्ली के प्राप्तकर्ता थी। वह १९८१ में एक संकाय सदस्य के रूप में दाम्सपे कॉलेज ऑफ आर्ट्स एंड साइंस में शामिल हुए। वह २००३ में उप-प्राचार्य के अध्यक्ष, २००६ में प्रिंसिपल और सितंबर २०१६ में सेवानिवृत्त हुए उसी महाविद्यालय से।

पुरस्कार
--------

* "पर्यावरणवादी वर्ष का पुरस्कार" २००२ राष्ट्रीय पर्यावरण विज्ञान अकादमी, भारत के अंतर्राष्ट्रीय बोर्ड ऑफ अवॉर्ड्स द्वारा।
* एकेडमी ऑफ साइंसेज के कॉन्फ़्रर्ड फेलोशिप, २००७
* १९९५ में जैविक विज्ञान में उत्कृष्ट योगदान के लिए सोसायटी ऑफ बायोसाइंसेज द्वारा फेलोशिप

सन्दर्भ
-------

1. ↑  "Departmental Profile". Dhempe College of Arts and Science. मूल से 20 दिसंबर 2016 को पुरालेखित. अभिगमन तिथि 13 December 2016. Italic or bold markup not allowed in: `|publisher=` (मदद)
2. ↑  "Former Dhempe College principal dies". *heraldgoa.in*. मूल से 20 दिसंबर 2016 को पुरालेखित. अभिगमन तिथि 13 December 2016.
3. ↑  "Yasmin Modassir, a versatile personality". Navhind Times. 9 October 2016. मूल से 20 दिसंबर 2016 को पुरालेखित. अभिगमन तिथि 12 December 2012.
**रामदास गौड़** (1881 - 1937) स्वतंत्रता सेनानी, हिन्दी लेखक तथा विज्ञान परिषद के संस्थापकों में से एक थे। आप 'जीवित विश्वकोश' (लिविंग एन्साइक्लोपीडिया) के नाम से प्रसिद्ध थे। वे हिन्दी में विज्ञान लेखन के अगुवा भी थे।

परिचय
-----

श्री रामदास गौड़ का जन्म सन् 1881 में जौनपुर में हुआ था। आपकी प्रारंम्भिक शिक्षा जौनपुर व वाराणसी में हुई। 1907 में प्रयाग के म्योर सेन्ट्र्रल कॉलेज से आपने बी0 ए0 की पढाई की। आप सेन्ट्र्रल हिन्दू कॉलेज (बनारस) में रसायन के सहायक अध्यापक रहे। 1908 से 1910 तक कायस्थ पाठशाला प्रयाग में रसायन के अध्यापक रहे। रसायन से एम0 एस0 सी0 करके आप प्रयाग विश्वविद्यालय में रसायन के डिमांस्ट्रेटर भी रहे। 1918 में आप काशी हिन्दू विश्वविद्यालय में प्रोफेसर रहे परन्तु 1921 में असहयोग आन्दोलन के दौरान नौकरी छोड़ दी। आप कांग्रेस की प्रान्तीय समिति के सदस्य तथा हिन्दी साहित्य सम्मेलन की स्थायी समिति के भी सदस्य रहे। डेढ़ वर्ष तक आप जेल में भी रहे। 

रामदास गौड़ दो कार्यों के लिए विशेष रूप से स्मरण किए जाते हैं। उन्होंने 'हिन्दुत्व' नामक ऐसे ग्रंथ की रचना की, जो संभवतः समस्त भारतीय भाषाओं में अद्वितीय रहा है। यह एकमात्र ऐसा ग्रंथ है जो वेद, वेदांग, दर्शन, स्मृति, इतिहास, पुराण, तंत्र, संप्रदाय, पंथ आदि का पूरा और प्रामाणिक परिचय देता है। हिन्दू धर्म के क्रमिक विकास की भी इससे पूरी जानकारी मिलती है। इस ग्रन्थ में 10 खण्ड और 80 अध्याय हैं। 'हिंदुत्व' में आपने कबीर द्वारा रचित ७१ पुस्तकें गिनायी हैं।

हिन्दी में वैज्ञानिक लेखन को प्रोत्साहित करने के लिए 1913 में आपने प्रयाग में विज्ञान परिषद की स्थापना की। 1933-1937 तक आप 'विज्ञान' पत्रिका के संपादक रहे तथा 1915-1916 तक परिषद के प्रधानमंत्री रहे। आपकी 'वैज्ञानिक अद्वैतवाद' पुस्तक भी प्रसिद्ध है। इन्होंने 'रामचरितमानस' के पाठ का सम्पादन भी किया। 

आपने 23 पुस्तकें लिखीं तथा 200 से अधिक लेख लिखे। अपने समय में आप वैज्ञानिक-दार्शनिक विषयों के लेखक के रूप में प्रसिद्ध थे। आपने प्रेमचन्द के प्रेमाश्रम की भूमिका के रूप में अनुवचन लिखा था। आपके 'विज्ञान हस्तामलक' को 1936 में मंगला प्रसाद पुरस्कार प्रदान किया गया। 'हस्तामलक' का अर्थ होता है, 'हाथ में लिया हुआ आँवला' अर्थात वह वस्तु या विषय जिसका अंग प्रत्यंग हाथ में लिए हुए आँवले के समान, अच्छी तरह समझ में आ गया हो।

1937 ई. में आपका निधन हो गया।

कृतियाँ
-------

* हिन्दुत्व
* विज्ञान हस्तामलक
* वैज्ञानिक अद्वैतवाद
* रामचरितमानस की भूमिका

बाहरी कड़ियाँ
-------------

* अगर आचार्य रामदास की मुहिम चलती रहती तो हिंदी में विज्ञान लेखन की इतनी दुर्गति न होती
* हिंदुत्व (डाउनलोड)
* **विज्ञान** पत्रिका (सम्पादक: रामदास गौड़ ; सन १९३५ ई)

सन्दर्भ
-------

1. ↑  हिन्दी में विज्ञान लेखन के अगुआ **रामदास**[*मृत कड़ियाँ*]
2. ↑  भारतीय चरित कोश (पृष्ठ ७३२)
**योगेश्वरजी** (१५ अगस्त १९२१ - १८ मार्च १९८४) बीसवीं सदी में गुजरात में उत्पन्न संत, योगी, दार्शनिक और साहित्यकार थे। हिमालय में जाकर कड़ी तपस्या करने के बाद समाज को आध्यात्म के मार्ग पर चलने के लिए उन्होंने मार्गदर्शन दिया।

जीवन और साधना
-------------

१५ अगस्त, १९२१ को अहमदाबाद जिले के धोलका के पास सरोडा गाँव में साधारण ब्राह्मण परिवार में उनका जन्म हुआ था। योगेश्वर जी ने नौ साल की अवस्था में ही पिता की छत्रछाया गवां दी थी। शिक्षा के लिये मुंबई में प्रवास के दौरान पूर्व के प्रबल आध्यात्मिक संस्कारों के सुपरिणाम स्वरुप माँ जगदंबा के दर्शन करने की लगन लग गई। एकांत में ध्यानस्थ होकर बैठना और माँ के दर्शन के लिए पुकारनें में ही उनका समय व्यतीत हो रहा था। जगदंबा के दर्शन की इच्छा इतनी प्रबल हो गई कि अध्ययन छोड़कर बचपन में ही हिमालय में तपश्चर्या हेतु जाने की ठान ली। तब उनकी अवस्था बीस साल की थी। 

ऋषि-मुनि सेवित हिमालय की भूमि में दो दाशक तक एकांतिक साधना करके अनेक सिद्धियाँ प्राप्ति की। यहाँ पर कई सिद्ध संतों से उनका सम्पर्क हुआ और योगविद्या में भी वे प्रवीण हो गए। उनको प्रार्थना पे अतूट विश्वास था। गांधीजी को अपना आदर्श मानते थे। देशप्रेम उनकी नसनस में भरा हुआ था, सिद्घ बनके देश के लीए कुछ करनें की तमन्ना थी। परंपरागत भगवे वस्त्र को छोडके आजीवन खादी के वस्त्र परिधान कीए। साधनाकाल और उनके बाद अपनी जननी को हंमेशा साथ रखा। साधु, संत और संन्यासीओ में मातृभक्त महात्मा के नाम से जाने गये। 

गुजरात के प्रमुख शहरों के अलावा अमेरिका, केनेडा, इंग्लान्ड, अाफ्रिका इत्यादी क्षेत्रो में जा के भक्तो को आध्यात्मिक मार्गदर्शन दीया था। योगेश्वरजी सर्वधर्म समभाव में मानते थे और नात, जात, संप्रदायों से सर्वथा परे थे। उनकी वजह से रामकृष्ण मिशन, थियोसोफिकल सोसायटी, सत्य सांइ सेन्टर, डीवाइन लाईफ सेन्टर एवम जैन, शीख, ख्रीस्ती धर्म के धर्मस्थान, स्वामिनारायन संप्रदाय के कार्यक्रमो में उनको सादर आमंत्रित कीया जाता था। आज विश्व में उनका प्रसंशक अनुयायी वर्ग है।   

उनको अपनी साधना की फलश्रुती स्वरुप इ.स. १९४४ में पूर्वजन्म का ज्ञान हुआ था। जीस के बारे में उनकी आत्मकथा 'उजालों की और" में लीखा है। ये ज्ञान उसने ३३ सालो तक छुपा के रखा उन के बाद वोह पूर्वजन्म में रामकृष्ण परमहंस थे ऐसा दावा कीया था।वोह साधना काल के दौरान बंगाल में दक्षिणेश्वर में गये थे और रामकृष्ण के कमरे में जा के बहोत रोये थे।

 साहित्य रचना
-------------

शाला जीवन में दैनन्दिनी लिखने की आदत से उनकी सहित्यिक यात्रा की शरुआत हुई। उन्होने १०० से अधिक पुस्तकें लिखी है। उनकी प्रसिद्ध रचनाओं में तुलसीदासकृत रामचरितमानस का समश्लोकी पद्यानुवाद, महात्मा गांधी को श्रद्धांजलि देते हुए लिखा गया काव्य *गांधी गौरव*, सरल भगवदगीता, गोपीगीत, विष्णु सहस्रनाम जैसे पद्य सर्जन है। उन की आत्मकथा "उजालों की ओर" लोकप्रिय हुइ थी। रमन महर्षि जीवन और कार्य, महाभारत, रामायण, वेदों, दर्शनशास्त्रों, योगसूत्र जैसे भारत के प्राचीन शास्त्रो पर भी ग्रन्थ लिखे थे। साधकों के प्रश्नों के समाधान के लिए मार्गदर्शन हेतु प्रश्नोत्तरी, संतो के साथ मिलन के प्रसंग भी लिखे है।

सन्दर्भ
-------

1. ↑  उजाले की ओर, आत्मकथा, प्राप्तिस्थान:- स्वर्गारोहण, अंबाजी, गुजरात, भारत
2. ↑  आध्यात्म मासिक, अंक-१, पृष्ठ-१०,११, वर्ष-१९७९,लेखक-स्वामी ब्रह्म स्वरुपानंदजी, प्राप्ति स्थानः- आध्यात्म कार्यलय, भावनगर, गुजरात
3. ↑  प्रकाशकः-स्वयम, प्राप्ति स्थानः-स्वर्गारोहन, अंबाजी, गुजरात

इन्हें भी देखें
---------------

अधिकृत जालस्थल

बाहरी कड़ियाँ
-------------
निर्देशांक: 28°37′53.134″N 77°13′2.646″E﻿ / ﻿28.63142611°N 77.21740167°E﻿ / 28.63142611; 77.21740167

'किसान चरखा' जिसका प्रयोग नरेन्द्र मोदी ने किया था।
**राष्ट्रीय चरखा संग्रहालय** नई दिल्ली के कनॉट प्लेस में स्थित संग्रहालय है। यह पालिका बाजार के ऊपर पहले से बने उद्यान पर निर्मित किया गया है। इसका निर्माण संयुक्त रूप से नई दिल्ली नगरपालिका परिषद और खादी विकास और ग्रामोद्योग आयोग ने कराया है। इस संग्रहालय की खासियत यह है की इसमें 26 फीट (9 मीटर) लंबा और 13 फीट (3.5 मीटर) ऊँचा क्रोमियम स्टेनलेस स्टील से बना चरखा है। यह पाँच टन वजनी है और उस पर गर्मी का कोई प्रभाव नहीं पड़ता है। साथ ही यह ज़ंग प्रतिरोधी, गैर-चुंबकीय भी है। यह चरखा दुनिया का सबसे बड़ा चरखा है। यह 9 मीटर लंबे और 6 मीटर चौड़े खुली जगह पर स्थापित किया गया है। 

संग्रहालय में स्थापित अन्य चीज़ों में इस बड़े चरखे के समीप महात्मा गांधी की पहचान माने जाने वाले तीन बंदर (बुरा मत देखो, बुरा मत सुनो तथा बुरा मत बोलो को दर्शाते है) भी हैं। अन्य कई प्रकार के चरखे भी यहाँ प्रदर्शित किये गए हैं। इसका उदघाटन 21 मई 2017 को तत्कालीन भाजपा राष्ट्रीय अध्यक्ष अमित शाह ने किया था। इसमें प्रवेश करने की टिकट 20 रुपये है। टिकट लेने वालों को एक खादी का रूमाल प्रदान किया जाता है। साथ ही टिकटधारी खादी की सूत माला भी निःशुल्क ले सकते हैं। इन सूतमालाओं को तिहाड़ जेल के कैदियों द्वारा निर्मित किया जाता है।

इन्हें भी देखें
---------------

* राष्ट्रीय गांधी संग्रहालय

सन्दर्भ
-------

1. ↑  "चरखे की विरासत और शुल्क की व्यवस्था". *जनसत्ता*. 13 जनवरी 2019. मूल से 24 जून 2019 को पुरालेखित. अभिगमन तिथि 24 जून 2019.
2. ↑  "तिरंगे के बाद 13 फीट ऊंचा गांधी चरखा बना दिल्ली के कनॉट प्लेस की नई पहचान". 22 मई 2017. मूल से 24 जून 2019 को पुरालेखित. अभिगमन तिथि 24 जून 2019.
3. ↑  "कनॉट प्लेस में विशालकाय चरखे की स्थापना". *अमर उजाला*. 15 जनवरी 2017. मूल से 15 जनवरी 2017 को पुरालेखित. अभिगमन तिथि 24 जून 2019.
4. ↑  "भाजपा अध्यक्ष अमित शाह ने दिल्ली के पालिका बाजार में हैरिटेज चरखा संग्रहालय और स्टेनलेस स्टील चरखे का उद्घाटन किया". *ऑल इंडिया रेडियो*. 21 मई 2017. मूल से 9 अक्तूबर 2019 को पुरालेखित. अभिगमन तिथि 24 जून 2019.

बाहरी कड़ियाँ
-------------

* आधिकारिक जालस्थल

|  |  |
| --- | --- |
|  | **राष्ट्रीय चरखा संग्रहालय** से संबंधित मीडिया विकिमीडिया कॉमंस पर उपलब्ध है।  |
**राष्ट्रीय धार्मिक और भाषाई अल्पसंख्यक आयोग:** (National Commission for Religious and Linguistic Minorities) भारत सरकार ने धार्मिक और भाषायी अल्पसंख्यकों के सामाजिक-आर्थिक रूप से पिछड़े वर्गों के कल्याण की
आवश्यकता को समझता है। सरकार ने धार्मिक और भाषायी अल्पसंख्यकों के सामाजिक-आर्थिक रूप से पिछड़े वर्गों की पहचान का आधार तय करने के लिए विस्तृत जांच और उनके कल्याण के उपाय सुझाने हेतु
राष्ट्रीय धार्मिक और भाषायी अल्पसंख्यक आयोग का गठन किया है। जो इस प्रकार हैं।

1. धार्मिक और भाषायी अल्पसंख्यकों के बारे में सामाजिक आर्थिक रूप से पिछड़े वगों की पहचान के
आधार के बारे में सलाह देना।

2. धार्मिक और भाषायी अल्पसंख्यकों के सामाजिक आर्थिक रूप से पिछड़ों के कल्याण के उपाय सुझाना। ये
उपाय शिक्षा और सरकारी नौकरियों में आरक्षण के संदर्भ में भी होंगे।

3. उनकी सिफारिशों को लागू
करने के लिए आवश्यक संवैधानिक, कानूनी और प्रशासनिक तौर-तरीके सुझाना और उनकी राय और
सिफारिशों के बारे में रिपोर्ट पेश करना।

### भाषायी अल्पसंख्यकों के लिए विशेष अधिकारी

भाषायी अल्पसंख्यकों के लिए विशेष अधिकारी का कार्यालय आमतौर पर भाषायी अल्पसंख्यकों के आयोग के रूप में जाना जाने वाला जुलाई 1957 में स्थापित किया गया। इसकी स्थापना संविधान की धारा (35) (ब) के प्रावधानों के तहत की गई। भारतीय भाषायी अल्पसंख्यक आयुक्त का मुख्यालय इलाहाबाद में और क्षेत्रीय कार्यालय कोलकाता, बेलगाम और चेन्नई में है। भाषायी अल्पसंख्यकों का आयुक्त भाषायी अल्पसंख्यकों को प्रदत्त संरक्षण संबंधी राष्ट्रीय और संवैधानिक योजनाओं के लागू नहीं किए जाने से जुड़ी शिकायतों का निपटारा करता है। ये मुद्दे भाषायी अल्पसंख्यकों समूहों या संगठनों द्वारा राज्य सरकारों और केंद्रशासित प्रदेशों के प्रशासनिक और राजनीति के उच्चतम स्तर से ध्यान में लाए जाते हैं और यह इन शिकायतों को दूर करने के उपाय सुझाता है।

सन्दर्भ
-------

1. ↑  "रंगनाथ मिश्रा आयोग की रिपोर्ट". मूल से 25 अक्तूबर 2012 को पुरालेखित. अभिगमन तिथि 8 जनवरी 2018.

| * दे
* वा
* सं
भारतीय आयोग |
| --- |
| स्थाई |  •  भारतीय निर्वाचन आयोग  •  धार्मिक अल्पसंख्यक आयोग  •  परिसीमन आयोग  •  सरकारिया आयोग  •  लिब्रहान आयोग  •  राष्ट्रीय श्रम आयोग  •  राष्ट्रीय मानवाधिकार आयोग (भारत)  •  राष्ट्रीय पुलिस आयोग  •  राष्ट्रीय अल्पसंख्यक आयोग (भारत)  •  राष्ट्रीय अनुसूचित जाति आयोग  •  रेलवे सुरक्षा आयोग  •  राष्ट्रीय महिला आयोग  •  संघ लोक सेवा आयोग  •  भारतीय विधि आयोग  •  राज्य पुनर्गठन आयोग |
|  |
रिची रॉबिन्सन एक पूर्व ऑस्ट्रेलियाई टीम के खिलाड़ी है जो अपने खेल जीवन में मुख्य रूप से विकेट-कीपर के लिए और बल्लेबाजी के लिए जाने जाते थे। इनका जन्म ०८ जून १९४६ को ईस्ट मेलबोर्न विक्टोरिया में हुआ था। इन्होंने ऑस्ट्रेलिया क्रिकेट टीम के लिए ३ टेस्ट और २ वनडे मैच खेले थे। इन्होंने अपने एक दिवसीय अंतर्राष्ट्रीय क्रिकेट की शुरुआत १९७७ को की थी जबकि टेस्ट क्रिकेट की शुरुआत १९७७ में की थी।

कैरियर
------

### एक दिवसीय अंतर्राष्ट्रीय कैरियर

ऑस्ट्रेलिया के इन दिग्गज खिलाड़ी ने अपने एक दिवसीय अंतर्राष्ट्रीय कैरियर की शुरुआत ०४ जनवरी १९७७ को इंग्लैंड टीम के खिलाफ की थी और इन्होंने अपना अंतिम वनडे मैच ०६ जनवरी १९८४ को इंग्लैड टीम के खिलाफ खेला था। इन्होंने अपने वनडे कैरियर में कुल ८२ रन बनाए थे जबकि विकेट कीपिंग करते हुए ३ कैच और १ स्टम्प किये थे।

### टेस्ट कैरियर

रॉबिन्सन ने अपने टेस्ट क्रिकेट की शुरुआत वनडे क्रिकेट से पूर्व १६ जनवरी १९७७ को इंग्लैंड क्रिकेट टीम के खिलाफ की थी। इन्होंने अपने टेस्ट क्रिकेट कैरियर में कुल ३ मैच खेले थे जिसमें इन्होंने १०० रन बनाए थे और अपने विकेट कीपिंग करते हुए ४ कैच लिए थे। मार्श ने अपना अंतिम टेस्ट क्रिकेट मैच ११ अगस्त १९७७ को इंग्लैंड क्रिकेट टीम के खिलाफ खेला था।

सन्दर्भ
-------

1. ↑  "Cricinfo – Cavaliers Stats". मूल से 9 अगस्त 2009 को पुरालेखित. अभिगमन तिथि 16 अक्तूबर 2017.
2. ↑  ईएसपीएन क्रिकइन्फो. "Richie Robinson". मूल से 16 अक्तूबर 2017 को पुरालेखित. अभिगमन तिथि 16 अक्तूबर 2017. पाठ "Cricket Players" की उपेक्षा की गयी (मदद); पाठ "Australia Cricket" की उपेक्षा की गयी (मदद)
महात्मा शब्द दो शब्दों महा और आत्मा के मेल से बना है और इसका अर्थ होता है एक महान व्यक्ति मूलत: यह शब्द संस्कृत का है पर अब यह शब्द हिन्दी सहित बिश्व की सभी प्रमुख भाषाओं मे इसी अर्थ मे प्रयुक्त होता है। ऋग्वेद में सभी मनुष्य जो पृथ्वी पर विचरण करते है, और महान कार्यों को करने के बाद जगत का कल्याण करने की कामना हमेशा अपने मन, कर्म और वाणी के अन्दर रखते है, महात्मा कहलाते हैं। महात्मा शब्द आधुनिक ईसाई धर्म मे प्रयोग होने वाले सेंट (संत) शब्द से बहुत हद तक मेल खाता है। 

इस उपाधि को प्रमुख हस्तियों जैसे मोहनदास करमचंद गांधी और ज्योतिराव फुले के लिए आम तौर पर प्रयुक्त किया जाता है। कई स्रोतों, जैसे दत्ता और रॉबिन्सन की रवीन्द्रनाथ टैगोर: एक संकलन, के अनुसार रवीन्द्रनाथ टैगोर पहले व्यक्ति थे जिन्होने गांधी जो को पहले पहल 21 यह उपाधि प्रदान की थी। नाम से पुकारा था, जबकि कुछों के मुताबिक नौत्तमलाल भगवानजी मेहता ने जैतपुर के कमरीबाई विद्यालय मे पहली बार 21 जनवरी 1915 को गांधी को "महात्मा "शीर्षक प्रदान किया था। 

शब्द का इस्तेमाल सिद्ध, मुक्त आत्माओं और पेशेवरों का उल्लेख करने के लिए भी किया जाता है। 

तकनीकी अर्थ में इस शब्द को लोकप्रियता विश्व मे थिओसोफीकल साहित्य मे प्रयोग होने के बाद मिली. 19 वीं सदी के अंत में जब मदाम हेलेना पी.ब्लावात्सकी, थिओसोफीकल सोसायटी के संस्थापकों में से एक ने दावा किया कि उनके गुरु एक सिद्ध या महात्मा हैं जो तिब्बत में रहते हैं .
जनवरी 16, 2010, को आधिकारिक नामकरण समारोह के समय सड़क संकेतों के ऊपर ऐसी तख्तियाँ लगाई गई थीं।
**महात्मा गाँधी जिला** (अंग्रेज़ी: Mahatma Gandhi District) टॅक्सस राज्य के ह्युस्टन शहर में जातीय अंत:क्षेत्र है। जगह को अपना यह नाम भारत के राष्ट्रपिता महात्मा गाँधी के नाम पर मिला है। यहाँ मुख्य रूप से कई भारतीय और पाकिस्तानी रेस्तरां और दुकानें हैं तथा बड़ी भारतीय व पाकिस्तानी आबादी निवास करती है। यह क्षेत्र समान्यतः हिलक्रोफ्ट एवेन्यू के कारण हिलक्रोफ्ट के नाम से जाना जाता है। हिलक्रोफ्ट एवेन्यू वो मुख्य मार्ग है जहाँ पर महात्मा गाँधी जिले का अधिकतर हिस्सा आता है।

इतिहास
------

हालांकि क्षेत्र में बहुत बड़ी संख्या में भारतीय दुकानें और भारतीय मूल की आबादी थी, इसको अपना यह नाम आधिकारिक तौर पर जनवरी 16, 2010, तक नहीं मिला जब सिटी ऑफ़ ह्युस्टन ने नामकरण समारोह आयोजित किया। ह्युस्टन की महापौर अनाईज़ पार्कर और ह्युस्टन में भारत के वाणिज्य दूतावास जनरल संजीव अरोड़ा ने नाम बदलने की घोषणा की। मूलतः इण्डिया कल्चर सैंटर और कई दक्षिण एशियाई व्यापारी हिलक्रोफ्ट एवेन्यू के दक्षिण एशियाई बहुल हिस्से को महात्मा गाँधी एवेन्यू नाम दिलवाना चाहते थे, परन्तु इसके लिए स्थानीय 75% वाणिज्यिक संपत्ति मालिकों के हस्ताक्षरों की आवश्यकता थी। जनवरी 16, 2010, को हुए उद्घाटन आयोजन की प्रवक्ता मनीषा गाँधी मेहता के अनुसार जिले के आयोजकों को सड़क का नाम बदलने के लिए गैर-दक्षिण एशियाई व्यापारियों के 
हस्ताक्षर लेने के लिए समस्या हुई। 2009 में इण्डिया कल्चर सैंटर के प्रधान सदस्य और दक्षिण एशियाई व्यापारी सड़क साइनेज के लिए $10,000 भुगतान करने के लिए सहमत हुए जिसके परिणामस्वरूप क्षेत्र का जिले के रूप में नामोद्दिष्ट हुआ।

सन्दर्भ
-------

1. ↑  शिलक्ट, कैथरीन (मई 25, 2011). "Little India". *ह्युस्टन प्रेस* (अंग्रेज़ी में). मूल से 12 सितंबर 2013 को पुरालेखित. अभिगमन तिथि सितम्बर 14, 2013.
2. ↑  मोरेनो, जेनालिया (जनवरी 16, 2010). "Houston community celebrates district named for Gandhi". *ह्युस्टन क्रॉनिकल* (अंग्रेज़ी में). मूल से 11 अप्रैल 2015 को पुरालेखित. अभिगमन तिथि सितम्बर 14, 2013.
**मध्यलिंगता** से युक्त एक मनुष्य : एक पुरुष, जिसका शिश्न अतिलघु आकार का है किन्तु स्तन अतिविकसित हैं।
**मध्यलिंगता** (Intersexuality) एक लैंगिक है। यह वह स्थिति है जब कोई प्राणी किसी एक लिंग की ओर विकसित होते-होते सहसा मनुष्यों में मध्यलिंगता की स्थिति में पुरुष एवं स्त्री का भेद करने वाले शरीरांगों एवं लक्षणों का विचित्र मिश्रण पाया जा सकता है। 

आनुवंशिकविज्ञान के अनुसार ऐसी अवस्था का कारण तीन कायिक, या दैहिक क्रोमसोम समूह के साथ दो एक्स (X) क्रोमोसोमों का होना है। (गोल्डश्मिट्)। इस अनुपात के कारण मक्खियों की बाहरी आकृति नर तथा मादा का मिश्रण होती है, यद्यपि जनन से उनके शरीर में नर तथा मादा ऊतक (tissues) नहीं पाए जाते। वे आकृति में या तो नर ही होंगी, या मादा ही। ऐसे प्राणी वंध्या होते हैं। ब्रैवेल ने बतलाया है कि अंतर्लिगी की जनन ग्रंथियाँ तो एक ही प्रकार की होती हैं, किंतु कुछ या सभी सहायक अंग तथा गौण लक्षण दूसरे लिंग का निर्णय मात्र कर देते हैं उनका वास्तविक विकास हार्मोनों के प्रभाव से ही होता है। सन् 1923 में क्रिउ ने कुछ घरेलू पशुओं (बकरे, सूअर, घोड़े, चौपाए, भेड़ तथा ऊँट) की जाँच की और पाया कि उनमें मिथ्या मध्यलिंगता (pseudo-intersexuality) थी, अर्थात् कुछ में तो नारी जननांग अत्यंत संकुचित थे, कुछ में सीधे और स्पष्ट, किंतु अनपेक्षित लंबे थे, तथा कुछ में स्पष्टत: नर के समान, किंतु अपूर्ण नलिकायुक्त थे। कुछ में वृषण तथा डिंब ग्रंथियाँ भी उपस्थित थीं। पुरुषों (मनुष्यों) में कुछ को मासिक धर्म होते तथा कुछ को दूध पिलाते हुए पाया गया है। जननांग में घाव, या शल्यक्रिया, या हार्मोन प्रयोग द्वारा माध्यलिंगता उत्पन्न हो सकती हैं।

बाहरी कड़ियाँ
-------------

* Organisation Intersex International (OII)
* Intersex South Africa (ISSA)
* Androgen Insensitivity Syndrome Support Group (AISSG)
* Bodies Like Ours
* Consortium on the Management of Disorders of Sex Development
* Intersex Society of North America
* Intersex Initiative
* Male and Female Sign (Symbol for Intersexuality in character encoding standard Unicode)
* Channel4 (UK), 4Health: Intersexuality – Breaking the Taboo
* GeneReviews/NCBI/NIH/UW entry on 46,XX Testicular Disorder of Sex Development
* GeneReviews/NCBI/NIH/UW entry on 46,XY Disorder of Sex Development and 46,XY Complete Gonadal Dysgenesis
**मध्यनूतन युग** (Miocene epoch) पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 2.303 करोड़ वर्ष पहले आरम्भ हुआ और 53.33 लाख वर्ष पहले तक चला। यह नियोजीन कल्प (Neogene) का आरम्भिक युग था। इस से पहले पेलियोजीन कल्प (Paleogene) का ओलिगोसीन युग (Oligocene) था और इसके बाद अतिनूतन युग (Pliocene), शुरु हुआ। मध्यनूतन युग के शैलसमूह पृथ्वी पर बिखरे हुए पाए जाते हैं, जिनसे यह विदित होता है कि ये किसी बड़े जलसमूह या समुद्र में नहीं बने हैं, अपितु छोटी छोटी झीलों में इनका निक्षेपण हुआ है। इसका मुख्य कारण पृथ्वी के धरातल का शनै: शनै: ऊँचा होना है। यूरोप में ऐल्पस् और एशिया में हिमालय के प्रकट हो जाने से, वहाँ का जलसमूह या तो सूख गया था, या छोटी छोटी झीलों में परिवर्तित हो गया, जिसके फलस्वरूप इस कल्प के शैलसमूहों का समस्तरक्रम (homotaxis) केवल उनमें पाए जानेवाले जीवाश्मों के द्वारा हो सकता है।

मध्यनूतन कल्प के जीव एवं वनस्पतियाँ
-----------------------------------

यद्यपि इस समय का जलवायु शीतोष्ण था, फिर भी कुछ पौधों, जैसे सीनामोमम (Cinnamomum), के कहीं कहीं पर मिलने से यह मालूम होता है कि जलवायु समशीतोष्ण भी था। इस कल्प की वनस्पति में बाँज़, एल्म (elm), भुर्ज (birch), बीच (beech), ऐल्डर (alder), होली (holly), आइवी (ivy) आदि मुख्य थे। अकेशरुकी में प्रवाल और एकाइनॉड विशेष रूप से उल्लेखनीय हैं। मध्यनूतन कल्प के फॉसिलों में स्तनधारियों की संख्या अत्यधिक थी। इनमें सूँड़वाले जीव, जैसे मैस्टोडॉन तथा डाइनोथेरियम भी थे। घोड़ों का विकास चरम सीमा पर पहुँच चुका था।

विस्तार एवं कालविभाजन
---------------------

मध्यनूतन कल्प के शैलसमूह यूरोप, एशिया, ऑस्टे्रलिया, न्यूज़ीलैंड, उत्तरी एवं दक्षिणी अमरीका, मेक्सिको और उत्तरी अफ्रीका में पाए जाते हैं। समय के अनुसार इनका वर्गीकरण पाँच अवधियों में किया जाता है। भारत में कल्प अक्षारजलीय निक्षेप से, जो शिवालिक प्रणाली के अंतर्गत हैं, निरूपित होता है। इस युग की शिलाएँ सिंध, बलुचिस्तान, कश्मीर, पंजाब, हिमाचल, प्रदेश एवं असम में स्थित हैं। सिंध में गजशैल समूह, बलूचिस्तान में बुग्ती शैलस्तर, कश्मीर और पंजाब में मरी श्रेणी, शिमला में दगशाई और कसौली श्रेणी तथा असम में सूर्मा श्रेणी इसी कल्प के शैलस्तर हैं। इस युग के आरंभ में आग्नेय उद्भेदन भी हुए, जिनके उदाहरण भारत के उत्तरपश्चिमी भागों में मिलते हैं।

इन्हें भी देखें
---------------

* भूवैज्ञानिक युग
* नियोजीन कल्प (Neogene)
* पेलियोजीन कल्प (Paleogene)
* ओलिगोसीन युग (Oligocene)

बाहरी कड़ियाँ
-------------

* PBS Deep Time: Miocene
* UCMP Berkeley Miocene Epoch Page

सन्दर्भ
-------

1. ↑  Haines, Tim; Walking with Beasts: A Prehistoric Safari, (New York: Dorling Kindersley Publishing, Inc. 1999)
मुकुंद रामराव जयकर
**मुकुंद रामराव जयकर** (13 नवम्बर 1873 - 10 मार्च 1959, मुम्बई) पूणा विश्वविद्यालय के प्रथम कुलपति थे। वे एक अधिवक्ता, विद्वान और राजनीतिज्ञ थे। वे एक प्रमुख स्वतंत्रता सेनानी थे।

जयकर ने एलएलबी की पढ़ाई की।1902 में बॉम्बे में और 1905 में लंदन में बैरिस्टर बने। 1905 में उन्हें बॉम्बे हाई कोर्ट के वकील के रूप में नामांकित किया गया था। वह जिन्ना के साथ बॉम्बे क्रॉनिकल के निदेशक थे। वह 1923-1925 के दौरान बॉम्बे विधान परिषद के सदस्य और स्वराज पार्टी के नेता थे। वे केन्द्रीय विधान सभा के सदस्य भी बने। 1937 में वे दिल्ली में भारत के संघीय न्यायालय के न्यायाधीश बने। दिसंबर 1946 में, वह भारतीय संविधान सभा में शामिल हुए। वह राजमार्ग विकास के संबंध में सिफारिशों की रिपोर्ट करने के लिए 1927 में गठित भारतीय सड़क विकास समिति के अध्यक्ष भी थे। वह हिंदू महासभा के सदस्य थे। उन्होंने 1928 में सर्वदलीय सम्मेलन में भाग लिया, और जिन्ना द्वारा पेश की गई मुस्लिम लीग की मांगों को नकारने में महत्वपूर्ण भूमिका निभाई।

जीवनी
-----

मुकुंद रामराव जयकर का जन्म 1873 में बॉम्बे में एक मराठी पठारे प्रभु परिवार में हुआ था। वे बड़े होकर एक प्रमुख वकील बने। वह हिंदू महासभा के प्रमुख सदस्यों में से एक थे और इसके पहले अध्यक्ष थे; वह महासभा के गैर-ब्राह्मण नेताओं में से एक थे।

उन्होंने 1923 में हिंदू लॉ रिसर्च एंड रिफॉर्म एसोसिएशन (HLRRA) की स्थापना की। इस संगठन का उद्देश्य हिंदू कानूनी ढांचे को आगे बढ़ाने, सुधार करने और काम करने के लिए कानूनी चिकित्सकों और विद्वानों का एक नेटवर्क बनाना है। एचएलआरआरए के मुख्य उद्देश्यों में से एक, अंग्रेजी शासन के तहत, 'हिंदू कानून की प्रणाली के सिद्धांतों को निर्धारित करना था ... और हिंदू कानून के प्रशासन में त्रुटियों को सुधारने के लिए कानून का प्रस्ताव करना था, जो सत्य से प्रस्थान से उत्पन्न हुआ था। हिंदू संहिता की भावना।'

जयकर स्वराज पार्टी के सदस्य बने और 1934 में फेडरल कोर्ट के न्यायाधीश के रूप में नामित हुए और बाद में 1939 में प्रिवी काउंसलर बने।

संदर्भ
------

1. ↑  "The Hindu : Miscellaneous / This Day That Age : dated March 11, 1959: Dr. M.R. Jayakar dead". *web.archive.org*. 2012-11-07. मूल से 7 नवंबर 2012 को पुरालेखित. अभिगमन तिथि 2022-07-29.
2. ↑  "Constitution of India". *www.constitutionofindia.net*. अभिगमन तिथि 2022-07-29.
ममता (टीवी धारावाहिक)
ममता एक हिंदी टेलीविजन धारावाहिक था जो ज़ी टीवीपर 9 जनवरी 2006 से 12 अक्टूबर 2007 तक मातृत्व के सार्वभौमिक विषय के बारे में प्रसारित हुआ था। शोभना देसाई प्रोडक्शंस & एंटरटेनमेंट वन प्रोडक्शंस" ने सीरियल बनाया है। विजय वर्मा, अपूर्व आचार्य, इस्माइल उमर खान ने धारावाहिक का निर्देशन किया है

कहानी
-----

यह शो ममता नाम की एक महिला की कहानी पर आधारित है, जो कृष नाम के बच्चे की सरोगेट मदर है। जन्म के बाद बताया जाता है कि जन्म के दौरान बच्चे की मौत हो गई। एक साल बाद उसे पता चलता है कि बच्चा जीवित है लेकिन खतरे में है। अपने बच्चे को खोजने के लिए एक नए, अज्ञात शहर मुंबई जाती है|दूसरी तरफ तनीषा कृष को अपना बेटा नहीं मानती और ठीक देखभाल नहीं की जाती है जो बाहर माता के रूप में दिखावा करते हैं, बाद में पता चलता है कि तनीषा और उनके पति अक्षय किसी भी समय अलग हो सकते हैं इसलिए तनीषा ने अपने हिस्से के पैसे और संपत्ति के लिए कृष को बेटे के रूप में अपनाया है।क्या ममता अपने बच्चे कृष को बचाएंगी?

कास्ट
-----

* नेहा मेहता/नारायणी शास्त्री ....ममता श्रीवास्तव
* आनंद सूर्यवंशी .....अक्षय श्रीवास्तव
* हर्षद चोपड़ा/अक्षत गुप्ता/विजय भाटिया...करण श्रीवास्तव
* प्रीति पुरी ... तनीषा अक्षय श्रीवास्तव / तनीषा करण श्रीवास्तव / तनीषा विक्रम ओबेरॉय
* अजय कृष्णमूर्ति .... सिद्धार्थ (सिड)
* अमित बहल .... आनंद श्रीवास्तव
* मुस्कान मिहानी/आम्रपाली गुप्ता...मासूमा श्रीवास्तव
* नेहा शरद... शायना, सिड की मां
* वैष्णवी महंत...... वसुंधरा
* संजय मित्रा\*
* डॉली बिंद्रा
* हर्ष वशिष्ठ .... विक्रम ओबेरॉय

संदर्भ
------

| * दे
* वा
* सं
ज़ी टीवी के कार्यक्रम |
| --- |
| पारिवारिक | कुमकुम भाग्य • कुंडली भाग्य • मनमोहिनी • आप के आ जाने से • ये तेरी गलियाँ • ज़िंदगी की महक • इश्क़ सुभान अल्लाह • तुझसे है राब्ता • गुड्डन - तुमसे ना हो पायेगा |
| वास्तविक | सा रे गा मा पा सुरों का महामंच |
**ममता प्रभु** (जन्म: 1 मार्च 1983) महाराष्ट्र, भारत से टेबल टेनिस खिलाड़ी हैं। वह भारतीय महिला टेबल टेनिस टीम का अभिन्न हिस्सा हैं। जुलाई 2011 तक, वह अंतर्राष्ट्रीय टेबल टेनिस महासंघ (ITTF) महिला रैंकिंग में 356वें स्थान पर हैं। वह भारतीय दल में 4वें स्थान पर हैं।

प्रारंभिक जीवन
--------------

ममता प्रभु ने 1991 में 8 साल की छोटी उम्र में टेबल टेनिस खेलना शुरू किया था। उनके माता-पिता उसके भाई और ममता को उनके घर के पास टेबल टेनिस क्लब में दाखिला लेने के लिए ले गए थे। वह अपने स्कूल के जीवन के दौरान विभिन्न स्थानीय क्लबों के माध्यम से खेली हैं। 12 साल की उम्र में उन्हें राजस्थान के अजमेर में चीनी कोच के प्रशिक्षण के लिए पेट्रोलियम टेबले टेनिस अकादमी के लिए चुना गया था। वह दिसंबर 2006 में पेशेवर रूप से खेलने लगी। वह पहले सेंट्रल रेलवे के लिए खेलती थी, बाद में देना बैंक की तरफ से खेलने लगी।

करियर
-----

ममता प्रभु ने 2010 में भारत में आयोजित दिल्ली कॉमनवेल्थ गेम्स और बाद में भारतीय महिला टेबल टेनिस टीम के सदस्य के रूप में चीन में आयोजित ग्वांगझोउ एशियन गेम्स 2010 में भाग लिया। राष्ट्रमंडल खेलों में ममता उस टीम का हिस्सा थीं जिसने भारत के लिए रजत पदक जीता था।

एशियाई खेलों में, ममता ने मालदीव की मोहम्मद मुएना को ग्रुप के पहले मैच में तीनों सेटों में 11-6, 11–6, 11–7 के स्कोर के साथ 12 मिनट में हरा दिया। इससे भारत मालदीव से 3-0 जीत पाया। हालांकि भारत क्वार्टर फाइनल में पहुँचने के बाद चीन से 0-3 से हार गया था।

मौमा दास के साथ खेलते हुए युगल स्पर्धा में, वह ली जियावेई और सन बेइबेई की सिंगापुरी जोड़ी से 5-11, 5-11, 2-11 से हार गईं।

उन्होंने शंघाई, चीन में 48वें विश्व टेबल टेनिस चैम्पियनशिप में भारत का प्रतिनिधित्व किया। उन्हें चिली ओपन, 2006 में अमेरिकी ओपन और वियतनाम में आयोजित गोल्डन रैकेट टूर्नामेंट में भी चुना गया था। अन्य में 2009 में उत्तर कोरिया में अंतर्राष्ट्रीय टेबल टेनिस टूर्नामेंट शामिल था। उसी वर्ष, उन्होंने इंदौर, भारत में आयोजित इंडियन ओपन आईटीटीएफ प्रोटोर में भारत का प्रतिनिधित्व भी किया। उन्होंने लखनऊ, भारत में आयोजित 19वें एशियाई टेबल टेनिस चैम्पियनशिप में फिर से भारत का प्रतिनिधित्व किया।

सन्दर्भ
-------

1. ↑  "Table tennis maestro Mamta Prabhu out of retirement and into the arena of champions". *हिन्दुस्तान टाइम्स* (अंग्रेज़ी में). 11 जून 2018. मूल से 15 जून 2018 को पुरालेखित. अभिगमन तिथि 3 मार्च 2019.
2. ↑  "India women team result". gz2010. 2010-11-17.[*मृत कड़ियाँ*]
3. ↑  "TTFI player profile Mamta Prabhu" (PDF). TTFI. 2010-12-31. मूल (PDF) से 3 मार्च 2016 को पुरालेखित. अभिगमन तिथि 3 मार्च 2019.
**यज़त** पारसी धर्म (ज़र्थुष्टी धर्म) में उन देवता-जसी हस्तियों को कहते हैं जो पूजा के योग्य हैं। पारसी धर्मग्रन्थ अवेस्ता में विभिन्न यज़तों का उल्लेख मिलता है। सांझी आर्य धरोहर के कारण इनमें से कई यज़त वैदिक धर्म के देवताओं से मिलते-जुलते हैं लेकिन कुछ उन से भिन्न भी हैं। यज़तों की अच्छी शक्तियाँ पारसी धर्म के सर्वशक्तिमान ईश्वर अहुर मज़्द की अलग-अलग शक्तियों के पहलू समझे जाते हैं। इन्हें फ़रिश्तों के रूप में भी देखा जाता है।

नामोत्पत्ति
-----------

'यज़त' का मतलब है 'पूजा योग्य'। क्योंकि अवस्ताई भाषा और संस्कृत दोनों हिन्द-ईरानी भाषा-परिवार की बहन भाषाएँ हैं इसलिये इनमें बहुत से सजातीय शब्द मिलते हैं और यह भी उनमें से एक है। 'यज़्' शब्द संस्कृत में 'यज्' रूप में मिलता है, जिस से हिन्दू-धर्म से सम्बन्धित 'यजति' (यानि 'वह पूजता है') व 'यज्ञ' ('पूजा संस्कार') निकलते हैं।

इन्हें भी देखें
---------------

* पारसी धर्म

सन्दर्भ
-------

1. ↑  Zoroastrianism Archived 2015-04-07 at the Wayback Machine, John Waterhouse, pp. 54, Book Tree, 2006, ISBN 9781585092819, *... Chief among the Angels, or Yazatas, are Mithra, Anahita and Sraosha ...*
2. ↑  The Religion of Zarathushtra Archived 2015-04-07 at the Wayback Machine, Irach Jehangir Sorabji Taraporewala, pp. 93, Jain Publishing Company, 2007, ISBN 9780875730929, *... a class of Divine Beings called the Yazatas (the Adorable Ones) and those we may call Angels ... There are (i) Yazatas who are 'personified Divine Attributes,' (ii) Yazatas who represent original Indo-Iranian Deities, and (iii) Yazatas who represent the Elements and the Powers of Nature ...*
**मॉनमाउथ काउंटी जेल** (अंग्रेज़ी: Monmouth County Gaol) (वेल्श: *Carchar Trefynwy*) नॉर्थ परेड, मॉनमाउथ, मॉनमाउथशायर, वेल्स में स्थित अठारहवीं सदी की जेल है। 1790 में खुली दुर्गवाली मध्यकालीन गढ़ वाली यह इमारत मॉनमाउथशायर काउंटी की मुख्य जेल थी। यहाँ अपराधियों को फासी दी जाती थी तथा 1850 के दशक में दी गई आखिरी फासी की सजा को देखने लगभग 3,000 लोग देखने आए थे। एक एकड़ में फैली इसकी सीमा में एक चैपल, एक प्रग्णालय, आवासिकाएँ व एक ट्रेडमिल भी इसका हिस्सा थे।

वर्ष 1869 में इसे बंद कर दिया गया था। 1884 में इमारत को लगभग पूर्ण रूप से ध्वस्त कर दिया गया था और आज कुछ भी नहीं बचा है सिर्फ चौकीदार के घर (गेटहाउस) के अलावा। यह बची हुई इमारत ग्रेड II\* सूचीबद्ध है व मॉनमाउथ हेरिटेज ट्रेल के चौबीस स्थलों में से एक है। गेटहाउस के अंदर सभी मूल इमारतों के रंगीन कांच में बने चित्र हैं। इमारत का डिजाइन विलियम ब्लैकबर्न ने तैयार किया था और 1788 से 1790 के बीच इसका निर्माण पूरा हुआ। इसके सर्वप्रथम गवर्नर जेम्स बेकर थे जिन्हें सलाना £100 आय के तौर पे मिलते थे। जेल के बनने में £5,000 की लागत लगी थी तथा इसके लिए जमीन हेनरी सोमरसेट से खरीदी गई थी।

सन्दर्भ
-------

1. 1 2  न्यूमैन, जॉन, The Buildings of Wales: Gwent/Monmouthshire, (2000) पेंगुइन बुक्स, पृष्ठ 407
2. ↑  "Monmouth Gaol". Royal Forest of Dean.info. मूल से 27 सितंबर 2012 को पुरालेखित. अभिगमन तिथि 31 मई 2012.
3. 1 2 3 4  "Gaol, Hereford Street, Monmouth". coflein.gov.uk. मूल से 12 मई 2014 को पुरालेखित. अभिगमन तिथि 31 मई 2012.
निर्देशांक: 51°49′35″N 2°42′18″W﻿ / ﻿51.826376°N 2.705028°W﻿ / 51.826376; -2.705028

**मॉनमाउथ गोल्फ़ क्लब** (अंग्रेज़ी: Monmouth Golf Club) एक 18 होल गोल्फ़ क्लब है जो मॉनमाउथ की सीमा के पास डिक्सटन गाँव के निकट स्थित है। गोल्फ़ कोर्स ऊँची ज़मीन पर शहर के पूर्व में स्थित है। यहाँ से वेल्श पहाडियाँ, डीन के वन व वेई घाटी दिखती है। क्लब सम्पूर्ण वेल्स में "सुंदरतम गोल्फ़ कोर्स में से एक" होने का दावा करता है। क्लब में छोटे खेल के लिए बना एक अभ्यास क्षेत्र और एक नौ होल व हरी घास वाला अभ्यास क्षेत्र भी है। अन्य सुविधाओं में यहाँ एक क्लब हाउस, बार और दुकान शामिल हैं।

इतिहास
------

मॉनमाउथ गोल्फ़ क्लब का 25 जून 1896 को किंग्स हेड होटल, मॉनमाउथ, में आयोजित हुई एक बैठक में गठन किया गया था व शुरुवात में इसको स्थापित करने का स्थल प्रायरी फ़ार्म था, परन्तु यह गोल्फ़ के लिए अनुपयुक्त साबित हुआ। क्लब इसके समाधान के लिए वौक्सहॉल फील्ड्स स्थानांतरित हो गया और वहाँ वौक्सहॉल गोल्फ़ क्लब और उसके कोर्स पर अधिकरण कर लिया। 1903 में क्लब हँड्रे एस्टेट स्थानांतरित हो गया और 1905 में यह ट्रॉय फ़ार्म में पुनः स्थापित किया गया।

शुरुवाती वर्षों में क्लब के सदस्यों की संख्या 30 से 40 के बीच थी, जो अपेक्षा से कम थी। सदस्यों की संख्या कम इसलिए थी क्योंकि गर्मियों के मौसम में उगने वाली लंबी घास से क्लब छुटकारा नहीं पा सका था। यह इसलिए था क्योंकि जो मैदान गोल्फ़ कोर्स के लिए किराये पर दिया जाता था, उसके मालिक कोर्स के लिए किराया प्राप्त करने के साथ-साथ फ़ेयरवे (गोल्फ़ कोर्स के हिस्से) से सूखी घास का उत्पादन भी करना चाहते था। कोर्स में से लंबी घास काटने के कारण ज़मींदार और क्लब के सदस्यों के बीच एक विवाद उत्पन्न हो गया और ज़मींदार ने इस तर्काधार के साथ कि क्लब के सदस्यों ने अनुबंध का उल्लंघन किया है, स्थानीय प्राधिकरण में क्लब की शिकायत कर दी। यह मामला अदालत तक गया और अंततः 1910 में उच्च न्यायालय ने क्लब के पक्ष में फ़ैसला सुनाया। परन्तु, इस लंबी घास की समस्या से उत्पन्न हुए विवाद के कारण 1912 में कोर्स को बंद करना पड़ा। क्लब को पुनः खोलने के कई प्रयास किए गए परन्तु 1920 तक यह सभी प्रयास व्यर्थ साबित हुए। 1920 में क्लब सुधार के साथ अपने वर्तमान स्थान डिक्सटन में बसाया गया।

सन्दर्भ
-------

1. 1 2  "Golf Breaks" (अंग्रेज़ी में). monmouthgolfclub.co.uk. मॉनमाउथ गोल्फ़ क्लब. मूल से 27 अक्तूबर 2011 को पुरालेखित. अभिगमन तिथि 20 अप्रैल 2012.
2. ↑  "Monmouth Golf Club" (अंग्रेज़ी में). 4bbb.co.uk. मूल से 7 अप्रैल 2012 को पुरालेखित. अभिगमन तिथि 20 अप्रैल 2012.
3. 1 2 3  "Monmouth Golf Club History" (अंग्रेज़ी में). monmouthgolfclub.co.uk. मॉनमाउथ गोल्फ़ क्लब. मूल से 27 अक्तूबर 2011 को पुरालेखित. अभिगमन तिथि 27 मार्च 2012.
4. ↑  "High Court Of Justice. King's Bench Division, Farmers And Golfers, Woodward v Heywood", *द टाइम्स*, लंदन, इंग्लैंड, पपृ॰ पृष्ठ 4, col C, सोमवार, 5 दिसम्बर 1910 `|date=` में तिथि प्राचल का मान जाँचें (मदद); `|access-date=` दिए जाने पर `|url= भी दिया जाना चाहिए` (मदद)
5. ↑  क्लार्क डब्ल्यू॰, सिडनी; ब्लाइंड, अडोल्फ. "Landlord and tenant – Lease of Farm Subject to Use as Golf Course". *Butterworths' ten years' digest of reported cases, 1898 to 1907; early digest of reported cases for the year 1908 [-1911]* (अंग्रेज़ी में). **3**. लंदन: बटरवर्थ.सीएस1 रखरखाव: एक से अधिक नाम: authors list (link)

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***मॉनमाउथ गोल्फ क्लब*** से सम्बन्धित मीडिया है।  |

* आधिकारिक वेबसाइट
भारत के कई भागों के लोगों का कुलनाम **मल्ल** है।

* भारत के उत्तर प्रदेश के पूर्वी जिलों (कुशीनगर, देवरिया, गोरखपुर, महराज गंज, बस्ती, आजमगढ़ आदि) में बसने वाली एक क्षत्रिय जाति क कुलनाम,
* आंध्र प्रदेश के पूर्वी गोदावरी और विशाखापत्तनम जिलों में 'गवर' नाम की जाति के लोगों का प्रसिद्ध कुलनाम
* कश्मीरी पण्डितों का कुलनाम
* मालवा और आसपास के क्षेत्रों के जैन लोगों का कुलनाम

मल्ल जाति के लोग द्वंद्वयुद्ध में बड़े निपुण होते थे; इसीलिये द्वंद्वयुद्ध का नाम 'मल्लयुद्ध' और कुश्ती लड़नेवाले का नाम 'मल्ल' पड़ गया है। इस जाति के लोग अखाड़ों में व्यायाम और युद्ध किया करते थे। महाभारत में मल्ल जाति, उनके राजा और उनके देश का उल्लेख हैं। प्राचीन भारतवर्ष के अनेक स्थान जैस मुलतान (मल्लस्यान), मालव, मालभूमि आदि में 'मल्ल' शब्द विकृत रूप में मिलता है। त्रिपिटक से कुशीनगर में मल्लों के राज्य का होना पाया जाता है। मनुस्मृति में मल्लों को लिछिबी (लिच्छाव) आदि के साथ क्षत्रिय' लिखा है। पर मल्ल आदि क्षत्रिय जातियाँ बौद्ध मतावलंबी हो गई थी। इसका उल्लेख स्थान-स्थान पर त्रिपटक में मिलता है जिससे ब्राह्मणों के अधिकार से उनका निकल जाना और ब्रात्य होना ठीक जान पड़ता है और कदाचित् इललिये स्मृतियों मे वे 'व्रात्य' कह गए है।

मल्ल राजाओं की कुलदेवी मां भवानी देवी मंदिर कुशीनगर का मंदिर कुशीनगर के बुद्ध स्थली नाम से प्रचलित बुद्धा घाट परिसर में अवस्थित है। ऐसा माना जाता है कि पवित्र हिरण्यवती नदी के किनारे स्थित इस स्थान पर मल्ल युवराजों का मुकुट बंधन संस्कार सम्पन्न होता था

महाभारत के काल में इनकी युद्धप्रणाली को राजा लोग इतना पसंद करते थे कि प्रायः सभी राजाओं के दरबार में मल्ल नियुक्त किए जाते थे और उन्हें अखाड़ों में लड़ाया जाता था। कितने लोग मल्लों को रखकर उनसे स्वयं शिक्षा प्राप्त करते थे और मल्लयुद्घ में निपुणता बड़े गौरव की बात मानी जाती थी। जरासंध और भीम मल्लयुद्ध के बड़े व्यसनी थे। जरासंध के यहाँ मल्लों की एक सेना भी थी।

इन्हें भी देखें
---------------

* मल्ल महाजनपद
* मल्ल राजवंश

1. ↑  "उपेक्षित है मल्लों की कुल देवी का स्थान". *Dainik Jagran*. अभिगमन तिथि 2021-09-10.
**महात्मा आनन्द स्वामी सरस्वती** (15 अक्टूबर 1882 - 24 अक्टूबर 1977) आर्य समाज के नेता एवं 'आर्य गजट' तथा 'मिलाप' आदि पत्रों के सम्पादक थे। वे अविभाजित पंजाब की पत्रकारिता के पितामह तथा संघर्षशील संन्यासी थे। उनका मूल नाम 'खुशहालचन्द खुरसंद' था।

Parichay
--------

महात्मा आनन्द स्वामी सरस्वती का जन्म 15 अक्टूबर 1882 को पंजाब (अब पाकिस्तान) के जलालपुर जट्टा गांव में हुआ था। आर्यसमाज से प्रभावित होकर उन्होंने युवावस्था में ही अपना जीवन वैदिक धर्म के प्रचार-प्रसार के लिए समर्पित करने का संकल्प लिया। लाहौर में महात्मा हंसराज जी के सान्निध्य में उन्होंने 'आर्य गजट' साप्ताहिक के सम्पादकीय विभाग में प्रवेश कर पत्रकारिता क्षेत्र में पदार्पण किया। राष्ट्रीय जागरण तथा वैदिक धर्म के प्रचार के उद्देश्य से उन्होंने 13 अप्रैल 1923 को वैशाखी पर्व पर दैनिक उर्दू 'मिलाप' का प्रकाशन शुरू किया। उस समय वे खुशहालचन्द 'खुरसंद' के नाम से जाने जाते थे।

सन् 1921 में मालाबार में जब मोपला मुसलमानों ने हिन्दुओं पर अमानवीय अत्याचार ढाए तब वे आर्य युवकों को साथ लेकर मालाबार पहुंचे तथा अत्याचारियों के विरुद्ध चेतना जगाई। सन् 1939 में हैदराबाद के निजाम ने जब हिन्दुओं का उत्पीड़न किया तो वे सत्याग्रही जत्था लेकर हैदराबाद पहुंचे तथा सात महीने तक निजाम की जेल में रहकर संघर्ष किया। सिंध में जब सत्यार्थ प्रकाश पर प्रतिबंध लगाया गया तब उन्होंने सिन्ध पहुंचकर संघर्ष किया। सन् 1949 में वे संन्यास ग्रहण कर 'महात्मा-आनंद स्वामी सरस्वती' बन गए। उन्होंने कीनिया, युगांडा तथा तंजानिया आदि का भ्रमण कर वैदिक धर्म का प्रचार किया।

कृतियाँ
-------

* प्रभु भक्ति,
* प्रभु मिलन की राह,
* उपनिषदों का संदेश,
* प्रभु दर्शन,
* आनन्द गायत्री-कथा,
* भक्त और भगवान,
* बोध कथाएं,
* एक ही रास्ता आदि

उन्होंने पूरे संसार को गायत्री मंत्र की अनूठी शक्ति से परिचित कराने में सफलता प्राप्त की। 24 अक्टूबर 1977 को वे ब्राह्मलीन हो गए।

इन्हें भी देखें
---------------

* स्वामी आनन्द (गुजराती लेखक एवं गांधीवादी)

बाहरी कड़ियाँ
-------------

* प्रेरक था महात्मा आनंद स्वामी का व्यक्तित्व (प्रभासाक्षी)
* [/ आनंद स्वामी के 25 पुस्तकों का सेट for more deep knowledge of महात्मा आनन्द स्वामी ]
महान नमक झील का मानचित्र
**महान नमक झील** (ग्रेट साल्ट लेक), यूटाह (संयुक्त राज्य अमरीका) के उत्तर-पश्चिम भाग में क्षारीय जल की एक झील है। इसकी लंबाई 70 मील; चौड़ाई 30 मील; औसत गहराई लगभ 10 फुट; अधिकतम गहराई 35 फुट; समुद्रतल से संभावित औसत ऊँचाई 4,199 फुट और संभावित क्षेत्रफल 1,700 वर्ग मील है। इस झील से किसी भी नदी का निकास नहीं होता। जार्डन, वीबर तथा बियर नदियाँ इसमें गिरती हैं। 1950 ई. में इसकी क्षारीयता 25 प्रतिशत थी। अनुमानत: झील के पानी में लगभग 600 करोड़ टन नमक, मुख्यत: सोडियम क्लोराइड तथा सोडियम सल्फेट, मिला हुआ है। अत: क्षारीयता की अधिकता से वनस्पति तथा जीवों की कमी है। मुख्य उद्यम नमक साफ करना है। प्रति वर्ष लगभग 80 हजार टन नमक तैयार होता है। यह अभिनूतन (Pleistocene) बोनेविल झील का अवशेष अंश है।

बाहरी कड़ियाँ
-------------

* Great Salt Lake - Detailed Information Utah.com
* Science at the Great Salt Lake: Westminster College's student research at the lake.
* Friends of Great Salt Lake
* Bear River Migratory Bird Refuge
* Earth Observatory images of the Great Salt Lake
* United States Geological Survey map of the Great Salt Lake
* Friends of the Great Salt Lake map of the Great Salt Lake
* Great Salt Lake Basin Hydrologic Observatory
* Ogden Convention and Visitor's Bureau Great Salt Lake facts
* United States Geological Survey Real-time data
* Great Salt Lake Photographic Survey
* Mineral Resources International
मैसूर सिल्क साड़ीl
भारत में कुल 14,000 मीट्रिक टन का शहतूत रेशम उत्पादन होता है, कर्नाटक  में  ही ९००० मीट्रिक टन क उत्पादन होता है।   देश में, इस प्रकार से कर्नाटक देश के कुल शहतूत रेशम का ७०% भाग का योगदान करता है। कर्नाटक में रेशम मुख्य रूप से  मैसूर जिला में उगाया जाता है।

इतिहास
------

 रेशम उद्योग क विकास  मैसूर राज्य  में टीपू सुल्तान के शासनकाल के दौरान शुरु हुआ  ।    रेशम उद्योग ने 19वीं शताब्दी की शुरुआत में कई अलग-अलग आर्थिक कारकों के कारण लगातार गिरावट का अनुभव किया। लेकिन मैसूर शाही परिवार के महाराजा कृष्णराजा वोडेयार चतुर्थ बिना किसी लड़ाई के हार मानने वाले नहीं थे। उन्होंने मैसूर में एक रेशम उत्पादन सुविधा की स्थापना की और ब्रिटेन में महारानी विक्टोरिया के जन्मदिन समारोह को देखने के बाद स्विट्जरलैंड से 32 पावरलूम खरीदे। उनके नेतृत्व में, रेशम उत्पादन का विकास हुआ क्योंकि यूनिट की क्षमता में वृद्धि जारी रही और महाराजा ने अंततः 138 अतिरिक्त करघे हासिल कर लिए।

कर्नाटक रेशम उद्योग निगम द्वारा संचालित भारत की सबसे पुरानी रेशम उत्पादन सुविधाओं में से एक के रूप में, यह 17 एकड़ की रेशम मिल स्वतंत्रता के बाद सरकार के रेशम उत्पादन विभाग (केएसआईसी) की देखरेख में आई।

इन्हें भी देखें
---------------

* 
* रेयान
* आर्ट सिल्क
* सिल्क रोड
* मकड़ी के रेशम (की एक चर्चा के साथ सिंथेटिक रेशम)
* भारतीय उपमहाद्वीप में रेशम
* इतिहास में रेशम
* रेशम कीड़ा
* रेशम

सन्दर्भ
-------

1. 1 2  R.k.datta (2007). *Global Silk Industry: A Complete Source Book*. APH Publishing. पृ॰ 17. आई॰ऍस॰बी॰ऍन॰ 8131300870. मूल से 8 जनवरी 2018 को पुरालेखित. अभिगमन तिथि January 22, 2013. `|ISBN=` और `|isbn=` के एक से अधिक मान दिए गए हैं (मदद)
महान शुद्धिकरण के दौरान लोगों की हत्या के पश्चात मृत शरीर
**महान शुद्धिकरण** (अंग्रेज़ी: Great Purge), जिसे **येझ़ोव​ राज** (रूसी: ежовщина, येझ़ोवश्चीना) भी कहा जाता है, सोवियत संघ में सन् १९३७-३८ में सोवियत तानाशाह जोसेफ़ स्टालिन द्वारा आयोजित राजनैतिक दमन और हत्याओं का एक दौर था। इसमें स्टालिन ने पूरे सोवियत समाज में बहुत से साम्यवादी (कोम्युनिस्ट) पार्टी कार्यकर्ताओं, सरकारी नौकरों, किसानों, लाल सेना के सेनाध्यक्षों और अन्य कई असम्बंधित लोगों को पकड़कर मरवा डाला। अक्सर इनपर विश्वासघाती होने या गड़बड़ी करने का आरोप लगाया जाता था। साथ ही साथ पूरे सोवियत संघ में साधारण नागरिकों पर ज़बरदस्त पुलिस की निगरानी, हलके से शक़ पर भी लोगों को जेल, आम नागरिकों को एक-दूसरे पर नज़र रखने के लिए उकसाने और मनमानी ढंग से लोगों को मार डालने जैसी कार्यवाईयाँ भी चलती रहीं। उस ज़माने में सोवियत ख़ुफ़िया पुलिस का अध्यक्ष निकोलाई येझ़ोव​ (Никола́й Ежо́в, Nikolai Yezhov, बिंदु-वाले 'झ़' के उच्चारण पर ध्यान दें) था, इसलिए इस काल को बाद के सोवियत और रूसी इतिहासकार 'येझ़ोव​ राज' के नाम से भी जानते हैं।

हत्याओं की संख्या
-----------------

सोवियत दस्तावेज़ों के अनुसार १९३७-३८ के काल में ना॰को॰व॰दे॰ (Народный комиссариат внутренних дел, NKVD, सोवियत ख़ुफ़िया पुलिस) ने १५,४८,३६६ लोगों को गिरफ़्तार किया, जिनमें से ६,८१,६९२ को गोली मार के मौत के घाट उतारा गया। अर्थात प्रतिदिन १,००० लोगों की हत्या की गई। बहुत से लोगों को गुलाग नामक सख़्त​ जेलों में भी रखा गया था और अक्सर यह लोग छूटने के बाद दम तोड़ दिया करते थे। एक अनुमान के अनुसार इन दो सालों में ९.५ लाख से १२ लाख लोगों की मृत्यु हुई।

इन्हें भी देखें
---------------

* जोसेफ़ स्टालिन
* गुलाग

सन्दर्भ
-------

1. ↑  Gellately, Robert (2007). Lenin, Stalin, and Hitler: The Age of Social Catastrophe. Knopf. ISBN 1-4000-4005-1.
2. ↑  Figes, Orlando (2007). The Whisperers: Private Life in Stalin's Russia. London: Allen Lane. ISBN 978-0-7139-9702-6
3. ↑  Communism: A History (Modern Library Chronicles) by Richard Pipes, pg 67
4. ↑  Soviet Repression Statistics: Some Comments Archived 2019-05-25 at the Wayback Machine by Michael Ellman, 2002